A köznevelésen belül ezzel a diplomával az 5–8. osztályokban lehet tanítani a természettudományt, valamint a biológiát, a fizikát és a kémiát. A 9. osztálytól a Nemzeti alaptantervben szereplő különböző integrált természettudomány tantárgyak tanítására jogosít (pl. természettudomány, szakmai tárgyak). A gimnáziumi (diszciplináris) biológia, fizika vagy kémia tanításához a kiegészítő jogosultság rövid ciklusú egyetemi tanárképzés keretében szerezhető meg, akár munka mellett is, további 90 kredit teljesítésével.
A 8/2013-as EMMI rendelete:
Természettudomány-környezettan szakos tanár szakképzettség birtokában az 1. melléklet 4. pont 4.4.1. alpont a) pontja szerinti újabb, tanári szakképzettség megszerzésére irányuló biológiatanár, fizikatanár, kémiatanár, földrajztanár szakos képzésben a tanulmányi idő 3 félév az összegyűjtendő kreditek száma 90 kredit azzal, hogy az előzetesen a természettudomány-környezettan szakos tanárszakon megszerzett szakterületi ismeret elismerése kerül az adott tanárszakon.